

**Ms Repo ry:n toimintakertomus vuodelta 2018**

**Yleistä**

Vuosi 2018 oli seuramme 88. toimintavuosi. Jäsenmäärä oli 31. joulukuuta 2018 162 henkilöä, joista yksi on kunniapuheenjohtaja, kunniajäseniä kaksi henkilöä, vapaajäseniä 19. Ulkojäseninä seurassamme on viisi henkilöä ja lisäksi seurallamme oli 15 koejäsentä. Jäseniämme poistui iäisyyteen kaksi henkilöä kuluneen vuoden aikana. Johtokunta ja jaostot ovat muistaneet seuran jäseniä heidän merkkipäiviensä johdosta vuoden 2018 aikana. Hirvipeijaiset pidettiin yhdessä Ms Mynämäen Erä r.y:n kanssa lauantaina 10. maaliskuuta Mietoisten Maamiesseuran talolla. Peijaiset rahoitettiin valtaosaltaan hirvenlihan myynnillä. Päävastuun peijaisten järjestelyistä kantoi seurojen yhteinen peijaistoimikunta.

Seuramme vuosikokous oli 13. maaliskuuta Mynämäen osuuspankin kokoustiloissa, kesäkokous pidettiin elokuun 9. päivä Mynämäen osuuspankin kokoustiloissa.

Seuran alueilla on havaittu susien, villisikojen ja ilvesten jälkiä runsaasti, näköhavaintojakin näistä on tehty runsaasti. Seuramme jäsenistö on osallistunut näiden yhteisjahteihin sekä meidän että naapuriseurojen alueilla.

Seuran suuri ponnistus tulee olemaan uuden koko seuran käyttöön tulevan lahtivajan kunnostuksessa. Tähän toivomme jäsenistöltä runsasta osanottoa talkoisiin. Uusi vaja sijaitsee Hyypäntiellä, vanha kettutarhan alue.

Jäsenemme Matti Rinnola ampui SM-kilpailuissa Kuopiossa 100m luodikossa itsensä hopealle, Antti Keskitalo oli 26.s Onnea Matti ja Antti!

Alueemme seurat järjestivät toimintamatkan kesällä Riihimäen erämessuille, osallistujia ei paljoa ollut, mutta hauskaa oli ja ennen kaikkea yhteistyötä yli rajojen!

**Toiminta**

**Johtokunta**

Seuramme puheenjohtajana toimi vuonna 2018 Kimmo Suominen, sihteerinä Mikko Luostarinen, rahastonhoitajana Matti Karhunen. Johtokuntaan kuuluivat Kilpeläinen Esa, joka toimi varapuheenjohtajana, Timo Kyrölä, Kanervo Taisto, Kaskinen Jari, Keskitalo Antti, Leppänen Risto, Nurmi Timo, Rinnola Matti ja Lehtonen Juha-Martti. Johtokunta kokoontui viisi kertaa.

**Jaostoja ja toimikuntia** oli seurallamme toimintamme pyörittämiseen seuraavasti:

**Kenneljaosto**

Kokoonkutsujana Marko Hannula. Jaosto kokoontui kerran. Joulukuussa yhdessä Nousiaisten Ms Paukku r. y: n kanssa järjestettyihin 46. kansainvälisiin hirvihaukkukokeisiin osallistui ainoastaan 10 koirakkoa, joista seitsemän haukkui ykkösen, yksi kakkosen ja kaksi jäi vaille kunnollista hirvityöskentelyä. Kokeita sponsoroivat Konepaja Häkkinen, Timanttiporaus Raine Hiippavuori, Turun Työkone oy sekä metsästysseurat Repo ja Nousiaisten Paukku.

Heikki Sikilän omistama ja kasvattama Haavankannon Hilla saavutti Piirinmestaruuden ja LS-ajokoirayhdistyksen mestaruuden. Onnea Hilla!

**Kilpailujaosto**

järjesti vuonna 2018 harjoitusammuntoja 21 kertaa kiväärillä sekä 20 kertaa haulikolla. Järjestimme yhteistyössä RHY:n kanssa myös virallisen ampumakokeen kiväärillä ja jousella. Harjoitusten pääsääntöinen ampumatapa oli 4 seisovaa sekä 6 liikkuvaa. Osa ampui vain 10 liikkuvaa ja osa 10 seisovaa. Kilpailujaosto haluaa muistuttaa että liikkuvien ja ilman tukea harjoittelu tuo varmuutta metsästystilanteisiin.
Lisäksi joka kuun ensimmäisenä tiistaina ammuttiin kurkistusammuntaa sekä 75m että 100m matkalta. Uudelleen henkiin herätetty harjoittelumuoto keräsi mielipiteitä puolin ja toisin, mutta katsomme sen olleen onnistunut harjoitusmuoto, jota jatketaan.
Jäsenistön aktiivisuus kivääriammunnoissa oli hyvä, mutta seuran kilpailuihin toivoisimme enemmän osanottajia.
Haulikkoammunnoissa kävijämäärä on pysynyt tasaisen alhaalla. Aktiivisia ampujia on 6-8, joten kävijämäärä voisi olla korkeampi.
Kilpailujaosto toivoo jäsenistöltä ensi vuonna runsasta osanottoa juurikin seuran kilpailuihin.

**Hirvijaosto**

Kokoonkutsujana Timo Kyrölä. Jaosto kokoontui 4 kertaa. Jaosto vastasi pääosin hirvieläinjahdin organisoinnista yhdessä jahtipäälliköiden kanssa. Keväällä jaosto organisoi lahtivajan siivouksen ja hankki syksyksi vajalle tarvittavat pientarvikkeet. Hirvieläinjahdin päättäjäiset seuran metsästysmajalla pidettiin 26.toukokuuta, mukana n. 20 jäsentä seuralaisineen, osallistujia toivottaisiin enemmänkin.

27.lokakuuta jaosto järjesti naistenpäivän hirvijahdissa, vieraita oli mukana kymmenkunta. Jaosto muisti myös merkkipäiviään viettäneitä hirvieläin metsästysseurueen jäseniä perinteisellä muistoesineellä sekä jahtiin osallistuneita koiria koiranmuonasäkillä. Jaosto piti toimintapäivän 29.9 nikkaroimalla hirvitorneja sekä viemällä niitä maastoon. Timo Kyrölä hankki 75kpl nuolukiviä, jotka metsästäjät sijoittivat maastoon. Syksyn jahdissa oli mukana yhteensä 22 vierasta, suurin osa oli kuitenkin ilman asetta.

Lisäksi metsästysseura Mynämäen Erän kanssa järjestettiin yhteishirvijahtia.

**Majatoimikunta**

Kokoonkutsujana Timo Nurmi. Suurimmat puhteet olivat ylämökin peltikaton uusimisen talkoissa.

Talkoita pidettiin muutoin mökkien siivoukseen piha-alueiden siistimiseen.

Majaa käytettiin omalla porukalla 16 kertaa ja ulkopuoliset kävivät vierailulla 4 kertaa.

**Maanvuokraustoimikunta**

Kokoonkutsujana Arto Numminen. Toimikunta kokoontui kerran. Toimikunta ohjaa metsästysmaiden vuokraustoimintaa.

17.12.2018 jaettiin jäsenille tilojen tiedot joissa sopimukset ovat menossa vanhaksi vuonna 2019, näitä maita ja alueita on seuramme toiminta-alueella 67kpl. Näiden lisäksi on myös aiempina vuosina sopimuksetta olevia tiloja jokunen, näistä maanvuokravastaava ilmoittaa asianosaisille jäsenille.

Vuokraustilanne parani tänä vuonna vanhojen rästien osalta huomattavasti, kiitos kuuluu uusille aktiivisille jäsenille. Metsästysmaata on seurallamme vuokrattuna 31.12.2018 15336ha.

**Peijaistoimikunta**

Kokoonkutsujana Arto Numminen. Toimikunta toimi yhteistyössä Ms Mynämäen Erä r.y:n vastaavan toimikunnan kanssa ja ne huolehtivat seurojemme yhteisten hirvipeijaisten järjestelyistä ja seuraavan valmisteluista. Yhteisten peijaisten toimikunnan puheenjohtajana toimi Kimmo Suominen ja sihteerinä Valtteri Katunpää. Kokoontumisia toimikunnilla oli neljä kertaa. Väkeä peijaisiin saapui n. 280 henkilöä, joille oli osattu varata tarjottavaa melko sopivasti. Tansseja avitti Marianne Kantola yhtyeineen. Huumoriosuuden hoiti StandUp-esiintyjä Jussi Tanhuanpää. Samanaikaisesti pidettiin lapsille ns. lapsiparkkia jota vetivät Katja Hiivola ja Erja Valtonen.

Peijaisten järjestelyt olivat taas onnistuneet ja väki pääsi kotiin täysin vatsoin ja hieman viiniäkin maistelleena. Toimikunnan apuna peijaispäivänä olivat kuusi aakkosjärjestyksessä vuorossa ollutta hirvieläinseurueen jäsentä ja koejäseniä. Tämä toimintamalli osoittautui edelleenkin erittäin käyttökelpoiseksi.

**Suurpetojaosto**

Kokoonkutsujana toimi Erkki Lehto.
Seuran jäsenet ovat olleet mukana ja toimineet villisika- ja ilvesjahdeissa
yhteistyössä alueen muiden seurojen kanssa. Kaikkiin alueella pidettyihin
suurpetopalavereihin ovat jäsenet osallistuneet useita kertoja.
Sudenkaatolupia oltiin hakemassa yhdessä Laitilan seurojen kanssa. Haimme kahta kaatolupaa, mutta yhtäkään ei myönnetty. Susireviirejä ei havaittu Mynämäen alueella, mutta Laitilan lauma
liikkui Laajoen ja Aulin maastoissa, sekä Pöytyän lauma Myllynummen
ja Kopanmaan seuduilla.
Ilvekselle myönnettiin 2017 kaatoluvat 2:lle yksilölle jotka kaadettiin
jo heti 2018 tammikuussa. Syksyllä oltiin mukana hakemassa ilvekselle 3 kaatolupaa,
joista yksi myönnettiin.
Vaikka villisika ei olekaan suurpeto, niin mainittakoon että villisikapeijaiset
järjestettiin syksyllä Revon toimesta Kalelan majalla.
Suurpetoyhdysmiehenä on toiminut Ari Kilpeläinen.

**Seurallamme on myös** Ms Repo ry:n, Ms Mynämäen Erä ry:n ja My Karjalan Korvenkävijät ry:n välisen yhteistyösopimuksen edellyttämässä yhteistyöneuvottelukunnassa jäseninä seuran puheen- johtaja, maanvuokraustoimikunnan kokoonkutsuja, hirvijahtipäällikkö sekä Matti Karhunen toimikunnan sihteerinä.

Seuramme puheenjohtaja, johtokunta, sihteeri, jaostot ja toimikunnat ovat valitut jäsenistöämme varten, joten rohkeasti yhteydenottoja kyseisiin toimielimiin yhteistä harrastustamme koskevissa asioissa. Erityisesti jos maanomistajien taholta tulee kritiikkiä jostain seuraan liittyvästä asiasta yksittäiselle seuran jäsenelle, tulee hänen viipymättä saattaa asia seuran puheenjohtajan tai sihteerin ja asiaa seuran taholta hoitavan jaoston tai toimikunnan tietoon. Jos ei tieto kulje, ei asioita voida saada kuntoon. Muutoinkin olisi suotavaa, ettei metsästysseuran asioita märehdittäisi ja leviteltäisi kylillä, vaan jos joku asia hiertää otetaan reilusti yhteyttä seuran toimielimiin.

**Metsästys**

Metsästysmaata oli seurallamme vuokrattuna yhteensä n.15336 ha vuonna 2018, metsästysalueiltamme löytyy palstoja, jotka ovat kokonaan vuokraamatta ja tämä tulee jäsentemme metsästystä harrastaessaan muistaa. Pienriistalle rauhoitettuna oli Nuuskalan alue ja ajavien koirien koulutusalueena oli Hyypän alue. Naarasteeri ja peltopyy olivat rauhoitettuja seuramme alueella. Kukin jäsen sai metsästää kaksi urosteertä ja kaksi metsäjänistä metsästyskautta kohden. Metsäkauriille asetettiin 5 kauriin per jäsen kiintiö, Yhteyshenkilö J-M Lehtonen piti kuitenkin päiväkirjaa ettei kaadot osu keskitetysti tietylle alueelle. Muun riistan metsästys oli asetusten mukaista.

Hirvijahti aloitettiin 13. lokakuuta, viimeinen jahtipäivä seurueena oli 6.1.2019.

Viikonvaihdepäiviä oli 20, lisäksi järjestettiin keskiviikkojahteja. Joka ainoana jahtipäivänä nähtiin hirviä, joten niistä tuskin on pulaa tulevaisuudessakaan. Viikonvaihde päivisin jahtiin osallistui keskimäärin 25 jahtiin ilmoittautunutta jäsentämme, melko vähän. Seurueemme koirat saivat hyviä löytöjä ja haukkuja aikaiseksi. Nuoret koiramme syttyivät syksyn aikana erinomaisen hyvin, tästä on hyvä jatkaa ensi syksynä!

Peuroja on alueellamme runsaasti, vaikka metsästyskautta valtio venyttikin helmikuun puoleen väliin, olimme ajoissa jo saaneet peurat nurin.

**Tilasto-osa** (riistakoteista)

**RIISTANHOITO**

**Riistan ruokintapaikkoja kpl**

Metsäkanalinnut 3 Peltokanalinnut 3 Vesilinnut 4 Valkohäntäpeurat 58

Hirvet 2 Metsäjänikset 1 Rusakot 3 Metsäkauriit 19

Vakiovieraita useilla peuranruokinnoilla

**Ruokinnassa käytettiin**

Viljaa 35 580 kg Omenia 10 890 kg Juureksia 94 210 kg (sis. perunat)

Rehukaalia 10 kg Keinorehua 200 kg Heinää 333 kg Suolaa kg

Muuta 1750 kg Lehtikerppuja 112 kpl Nuolukiviä 70 kpl Haapoja kaadettu kolmessa kohteessa

**Elinympäristöjen parantaminen** ( kohdetta )

Metsäriista 0 Peltoriista 0 Ravinto- ja suojapensaita ist. tai vesottu 6kpl

Vesilinnut ha

**Pesimäpönttöjä maastoon kpl Riistapeltoja**

15 kpl Yhteensä 4,66 ha

**Pienpetojen ja rauhoittamattomien eläinten pyynti**

Pyyntilaitteita käytössä

Loukkuja 34 kpl Jalkanaruja 0 kpl Varishäkkejä 0 kpl

**Riistalaskennat**

Talvi 0 0 osallistujaa Kesä 1 6 osallistujaa

**Muut havainnot riistassa:**

Kapisia kettuja

Susista, ilveksistä ja villisioista havaintoja runsaasti

**METSÄSTYS**

**Rauhoitukset, rajoitukset ja valvonta**

Rajoituksina käytettiin alueellisia ja lajikohtaisia rauhoituksia sekä kiintiöitä.

Lajeista rauhoitukset koskivat fasaania, peltopyytä ja naarasteertä. Kiintiöt koskivat metsäjänistä, metsäkaurista ja urosteertä.

Metsästyksen vartijoita oli kaksi henkilöä.

**Pyyntiluvanvarainen metsästys**

 Hirvi Valkohäntäpeura Kuusipeura

Pyyntilupia kpl kpl 0 kpl

Saalis kpl kpl 0 kpl

**Ampumatoiminta**

Seura järjesti kilpailuja Haulikko 4 kpl Hirvi 2 kpl

Ampumakokeet Kivääri 1kpl Jousi 1kpl (yhdessä RHY:n kanssa)

**Koulutus, neuvonta, tiedotus ja yhteistoiminta**

Yhteistoimintaa naapuriseurojen kanssa

**Saalismäärä kpl**

Kettu 31 Villikissa 5 Sepelkyyhky 94

Metsäjänis 0 Heinäsorsa 0 Pyy 0

Metsäkauris 20(korttien mukaaan) Lapasorsa 0 Lokit 8

Mäyrä 5 Sinisorsa 0 Teeri 0

Tavit 0 Varislinnut 147 Haapana 0

Rusakko 10 Merihanhi 19 Villisika 0

Supikoira 84 Kanadanhanhi 0 Ilves 0

Harakka 14 Näätä 12 Villiminkki 5

**Havaitut harvinaiset eläimet**

Kotkia, ilveksiä, susia ja villisikoja. Lumikko ja saukkokin oli nähty maastossamme. Sinisuohaukka tai niittysuohaukka, havainnon tekijä ei ollut aivan varma.

**Havainnot riistan terveydentilasta**

Kapisia kettuja ja supikoiria on havaittu maastoissa jonkin verran, hirvijahdin aikana kaadettiin yksi sairas uroshirvi. ”käkkäräsarvisia peuroja on myös maastoissamme havaittu.

**Muita havaintoja**

Saalis- ja ruokintatilastot on laadittu jäsenten palauttamien riistakorttien perusteella. Muistuttaisin että riistakortin palautus on JÄSENVELVOITE.

**Kilpailujen ja kiertopalkintojen voittajat**

**Kenneltoiminta:** Mikko Luostarinen

**Hirvikoirat:** Hnn Rimminniemen Hilla om. Mikko Luostarinen

**Ajavat koirat:** San Haavankannon Hilla om. Heikki Sikilä

**Riistanhoitokilpailu:** Aalto Niko

**Vahinkoeläinten vähentämiskilpailu:** Hiivola Kari

**Hirvimiesten kiertopalkinto:** Kyrölä Timo

**Vuoden Hirvimies kiertopalkinto:** Suominen Kimmo

**Haulikkoammunnan kiertopalkinto:** Kivimäki Erkka

**Hirviammunnan kiertopalkinto:** Rinnola Matti

S**euran mestaruusammunnat:**

**Metsästyshaulikko:** Kivimäki Erkka y50, Keskitalo Sanna 50a

**Metsästystrap:** Tölkki Pasi y50, Ahlqvist Tuomas 50a

**Hirvi 75m 10 liik.:** Jalonen Jarno

**Hirvi 100m 4+6:** Rinnola Matti

Seuran jäseniä ja koiria on osallistunut myös toisten yhdistysten järjestämiin kilpailuihin aina Suomen mestaruuskilpailuja myöten. **Johtokunta**